b'\n_START_ARTICLE_\nNikolaj Ivanovi\xc4\x8d Seljavin\n_START_SECTION_\n\xc5\xbdivljenje\n_START_PARAGRAPH_\nLeta 1790 je kot vodnik vstopil v Jekaterinoslavski grenadirski polk in 19. februarja 1797 je bil kot podporo\xc4\x8dnik preme\xc5\xa1\xc4\x8den v Azovski mu\xc5\xa1ketirski polk. V njegovi sestavi se je udele\xc5\xbeil italijansko-\xc5\xa1vicarske kampanje. Bil je hudo ranjen, tako da so ga Francozi zajeli._NEWLINE_V ujetni\xc5\xa1tvu je ostal pol leta, nato pa se je vrnil v polk; kot stotnik je bil nato preme\xc5\xa1\xc4\x8den v oskrbovalno slu\xc5\xbebo. Udele\xc5\xbeil se je tudi vojne tretje koalicije in rusko-\xc5\xa1vedske vojne (1808-09). 15. septembra 1811 je bil povi\xc5\xa1an v polkovnika._NEWLINE_Med patriotsko vojno je bil vodja izobra\xc5\xbeevanja v oskrbovalnem oddelku poveljnika 1. zahodne armade; decembra 1812 se je vrnil v aktivno voja\xc5\xa1ko slu\xc5\xbebo kot v.d. na\xc4\x8delnika general\xc5\xa1taba. Za zasluge pri pripravi bojnih na\xc4\x8drtov je bil 4. oktobra 1813 povi\xc5\xa1an v generalmajorja. Po vojni se je vrnil v oskrbovalno slu\xc5\xbebo._NEWLINE_22. avgusta 1826, na dan ustoli\xc4\x8denja carja Nikolaja I., je bil povi\xc5\xa1an v generalporo\xc4\x8dnika. Leta 1826 je postal podpredsednik carske pisarne.'